**แบบทดสอบความรู้การปฏิบัติงานให้สถานะคนต่างด้าวเข้าเมืองโดยชอบด้วยกฎหมาย**

**และการอนุญาตออกนอกเขตพื้นที่ควบคุมของชนกลุ่มน้อย**

๑. นายเอ บุคคลที่ไม่มีสถานะทางทะเบียน มีภูมิลำเนาอยู่อำเภอสังขละบุรี จังหวัดกาญจนบุรี เรียนจบชั้นมัธยมศึกษาปีที่ 6 โรงเรียนกำไลทอง อำเภอสังขละบุรี มีความประสงค์จะขออนุญาตออกนอกเขต พื้นที่จังหวัดกาญจนบุรี ไปศึกษาต่อระดับปริญญาตรี หลักสูตร 4 ปี ณ มหาวิทยาลัยถุงเงิน กรุงเทพ ฯ หากท่านเป็นผู้มีอำนาจ ท่านจะอนุญาตให้ออกนอกเขตพื้นที่ตามกฎหมายใด และจะอนุญาตเป็นระยะเวลาเท่าใด

ก.อนุญาตตามระเบียบกระทรวงมหาดไทยว่าด้วยการอนุญาตให้บุคคลซึ่งไม่มีสัญชาติไทยออกนอกเขตควบคุมเป็นการชั่วคราว เพื่อเข้าเรียนในสถานศึกษา ลงวันที่ 2 กุมภาพันธ์ 2553 และอนุญาตเป็นระยะเวลา 1 ปี ให้กลับมาภูมิลำเนาบ้าง เพื่อป้องกันมิให้ถูกจำหน่ายชื่อและรายการบุคคลตามกฎหมายทะเบียนราษฎร

ข. อนุญาตตามระเบียบกระทรวงมหาดไทยว่าด้วยการอนุญาตให้บุคคลซึ่งไม่มีสัญชาติไทยออกนอกเขตควบคุมเป็นการชั่วคราว เพื่อเข้าเรียนในสถานศึกษา ลงวันที่ 2 กุมภาพันธ์ 2553 และอนุญาตเป็นระยะเวลา 2 ปี เพื่อให้กลับมาภูมิลำเนาบ้าง เพื่อป้องกันมิให้ถูกจำหน่ายชื่อและรายการบุคคลตามกฎหมายทะเบียนราษฎร

ค. อนุญาตตามระเบียบกระทรวงมหาดไทยว่าด้วยการอนุญาตให้บุคคลซึ่งไม่มีสัญชาติไทยออกนอกเขตควบคุมเป็นการชั่วคราว เพื่อเข้าเรียนในสถานศึกษา ลงวันที่ 2 กุมภาพันธ์ 2553 และอนุญาตให้พิจารณาจากระยะเวลาที่ผู้นั้นศึกษาตามหลักสูตร

ง. อนุญาตตามประกาศกระทรวงมหาดไทย เรื่อง กำหนดเขตพื้นที่ควบคุมและการอนุญาตให้คนต่างด้าวบางจำพวกที่เข้ามาอยู่ในราชอาณาจักเป็นการชั่วคราวออกนอกเขตพื้นที่ควบคุม ลงวันที่ 15 มิถุนายน 2559 และอนุญาตให้พิจารณาจากระยะเวลาที่ผู้นั้นศึกษาตามหลักสูตร

**เฉลยคำตอบ**

ข้อ ค นายเอ มีสิทธิขออนุญาตออกนอกเขตเพื่อเข้าเรียนได้ตามระเบียบกระทรวงมหาดไทย ว่าด้วย

การอนุญาตให้บุคคลซึ่งไม่มีสัญชาติไทยออกนอกเขตควบคุมเป็นการชั่วคราวเพื่อเข้าเรียนในสถานศึกษา

พ.ศ. 2553 ลงวันที่ 2 กุมภาพันธ์ 2553 ข้อ 7

2. น.ส.บี บุคคลที่ไม่มีสถานะทางทะเบียนกลุ่ม 0-89 ได้รับทุนจาก UNHCR ให้ไปศึกษาต่อในระดับปริญญาตรี สาขาภาษาศาสตร์ จากมหาวิทยาลัยรวมมิตร ประเทศสหรัฐอเมริกา โดยได้รับอนุญาตจากปลัดกระทรวงมหาดไทยให้เดินทางออกนอกราชอาณาจักรและกลับเข้ามาได้อีกพร้อมกับมารดา และกรมการกงสุล กระทรวงการต่างประเทศ ได้ออกหนังสือเดินทางให้ทั้ง 2 คนเรียบร้อยแล้ว ปรากฏว่าระหว่างที่ น.ส.บี กำลังศึกษาชั้นปีที่ 3 เกิดหัวใจวายเฉียบพลัน ทำให้นางสาวบีเสียชีวิตทันทีในห้องพักในมหาวิทยาลัยรวมมิตร ข้อใดต่อไปนี้ กล่าวได้ ถูกต้อง

ก. ให้มารดาติดต่อสถานกงสุลไทย/สถานทูตไทยในประเทศสหรัฐอเมริกา แต่เนื่องจาก น.ส.บี ไม่ใช่บุคคลสัญชาติไทย จึงไม่สามารถขอให้สถานกงสุลไทย/สถานทูตไทยออกใบมรณบัตรเหมือนคนไทยได้ จึงต้องรีบกลับมาแจ้งตายที่ประเทศไทย

ข. ให้มารดาติดต่อกับ UNHCR ช่วยเหลือในการนำศพกลับไทย แต่เนื่องจาก น.ส.บี ไม่ใช่บุคคลสัญชาติไทย จึงไม่สามารถขอให้สถานกงสุลไทย/สถานทูตไทยออกมรณบัตรเหมือนคนไทยได้ จึงต้องรีบกลับมาแจ้งตายที่ไทย

ค. ให้มารดาติดต่อขอความช่วยเหลือจากคณะกรรมการสิทธิมนุษยชนหรือองค์กรพัฒนาเอกชน NGO ให้เป็นพยานในการแจ้งตายต่อสถานกงสุลไทย/สถานทูตไทย เพื่อประสานให้สำนักทะเบียนกลางในไทยทราบการตาย

ง. ให้มารดาเดินทางไปแจ้งตาย ณ สถานกงสุลไทย/สถานทูตไทย แม้จะเป็นคนไร้สัญชาติก็สามารถออกหลักฐานการรับแจ้งตายให้ใช้เป็นมรณบัตรได้

**เฉลยคำตอบ**

ข้อ ง กรณีคนไร้สัญชาติเสียชีวิต กงสุลไทย/สถานทูตไทยมีหน้าที่รับแจ้งการเกิด การตายได้

ตามมาตรา 28 แห่งพระราชบัญญัติทะเบียนราษฎร พ.ศ. 2534 ที่แก้ไขเพิ่มเติม ฉบับที่ 3 พ.ศ. 2562

๓. นายดี กับ น.ส.จี สามีภรรยาที่จดทะเบียนสมรส ณ สำนักทะเบียนอำเภอแม่ฟ้าหลวง เป็นกลุ่มบุคคล ที่ไม่มีสถานะทางทะเบียน (กลุ่ม 0-89) ได้รับอนุญาตจากปลัดกระทรวงมหาดไทยให้เดินทางออกนอกราชอาณาจักรและกลับเข้ามาได้อีก เพื่อไปอบรมเกี่ยวกับการทำเครื่องปั้นดินเผา ณ สาธารณรัฐประชาชนจีน และกรมการกงสุล กระทรวงการต่างประเทศ ได้ออกหนังสือเดินทางให้ทั้ง 2 คนเรียบร้อยแล้ว ปรากฏว่าระหว่างการอบรม น.ส.จี ได้ตั้งครรภ์และคลอดบุตร ณ โรงพยาบาลดอกหญ้า สาธารณรัฐประชาชนจีน ข้อใดต่อไปนี้ กล่าวได้ ถูกต้อง

ก. ให้นายดี กับ น.ส.จี ขอหนังสือรับรองการเกิดที่โรงพยาบาลดอกหญ้าออกให้ แต่เนื่องจากทั้ง 2 คน ไม่ใช่บุคคลสัญชาติไทย จะต้องให้สถานกงสุลไทย/สถานทูตไทยในสาธารณรัฐประชาชนจีน แจ้งสำนักทะเบียนกลางเพื่อดำเนินการรับแจ้งการเกิด และเมื่อเดินทางมาถึงไทยให้รีบแจ้งสำนักทะเบียนอำเภอ/ท้องถิ่นที่มีภูมิลำเนาออกสูติบัตรต่อไป

ข. ให้นายดี กับ น.ส.จี ขอหนังสือรับรองการเกิดที่โรงพยาบาลดอกหญ้าออกให้ แม้จะเป็นคนไร้สัญชาติ สถานกงสุลไทย/สถานทูตไทยในสาธารณรัฐประชาชนจีนก็สามารถออกหลักฐานการรับแจ้งเกิดให้ใช้เป็น สูติบัตรได้

ค. ให้นายดี กับ น.ส.จี แม้จะเป็นคนไร้สัญชาติ สถานกงสุลไทย/สถานทูตไทยในสาธารณรัฐประชาชนจีน ก็สามารถกำหนดเลขประจำตัวประชาชนประเภท ๐ ได้แก่ คนที่ไม่มีสถานะทางทะเบียนได้

ง. ข้อ ข. และ ค. ถูกต้อง

**เฉลยคำตอบ**

ข้อ ง. ข้อ ข. และ ค. ถูกต้อง เพราะตามข้อ ข เป็นไปตามมาตรา 28 แห่งพระราชบัญญัติทะเบียนราษฎร พ.ศ. 2534 ที่แก้ไขเพิ่มเติม ฉบับที่ 3 พ.ศ. 2562 ข้อ ค เป็นไปตามข้อ 152/1 (2) ประเภทของบุคคลของระเบียบสำนักทะเบียนกลางว่าด้วยการจัดทำทะเบียนราษฎร พ.ศ. 2535 แก้ไขเพิ่มเติมถึงฉบับที่ 7 พ.ศ. 2562

๔. “เขตควบคุมคนต่างด้าว” ตามประกาศกระทรวงมหาดไทย เรื่อง การกำหนดเขตพื้นที่ควบคุมและการอนุญาตให้คนต่างด้าวบางจำพวกที่เข้ามาอยู่ในราชอาณาจักรเป็นการชั่วคราวออกนอกเขตพื้นที่ควบคุม ลงวันที่ 15 มิถุนายน 2559 หมายถึงอะไร และคนต่างด้าวจะขอออกนอกเขตพื้นที่ต้องไปขออนุญาตจากใคร

ก. เขตพื้นที่ควบคุม หมายถึง ภูมิลำเนาและอาศัยอยู่ในราชอาณาจักรไทยติดต่อกันไม่น้อยกว่า 10 ปี และคนต่างด้าวจะต้องขออนุญาตจากหัวหน้าสำนักงานศูนย์ดำเนินงานเกี่ยวกับผู้อพยพ/ผู้ว่าราชการจังหวัด

ข. เขตพื้นที่ควบคุม หมายถึง กรุงเทพมหานคร หรือ จังหวัด อันเป็นพื้นที่ที่ได้ดำเนินการสำรวจและจัดทำ ทะเบียนประวัติและบัตรประจำตัว และคนต่างด้าวจะต้องขออนุญาตจาก ผู้อำนวยการสำนักกิจการความมั่นคงภายใน /นายอำเภอ

ค. เขตพื้นที่ควบคุม หมายถึง พื้นที่เขตของกรุงเทพมหานคร/อำเภอ อันเป็นพื้นที่ที่ได้ดำเนินการสำรวจและจัดทำทะเบียนประวัติและบัตรประจำตัว และคนต่างด้าวจะต้องขออนุญาตจากผู้อำนวยการเขต/นายอำเภอ

ง. เขตพื้นที่ควบคุม หมายถึง กรุงเทพมหานคร หรือจังหวัด อันเป็นพื้นที่ที่ได้ดำเนินการสำรวจและจัดทำทะเบียนประวัติและบัตรประจำตัว และคนต่างด้าวจะต้องขออนุญาตจาก อธิบดีกรมการปกครอง/ ผู้ว่าราชการจังหวัด

**เฉลยคำตอบ**

ข้อ ข เพราะเป็นไปตามข้อ 3 และข้อ 5 ของประกาศกระทรวงมหาดไทย เรื่อง การกำหนดเขตพื้นที่ควบคุมและการอนุญาตให้คนต่างด้าวบางจำพวกที่เข้ามาอยู่ในราชอาณาจักรเป็นการชั่วคราวออกนอกเขตพื้นที่ควบคุม ลงวันที่ 15 มิถุนายน 2559

๕. บุคคลใดไม่สามารถขออนุญาตออกนอกเขตพื้นที่ควบคุมได้ตามประกาศกระทรวงมหาดไทย เรื่อง การกำหนดเขตพื้นที่ควบคุมและการอนุญาตให้คนต่างด้าวบางจำพวกที่เข้ามาอยู่ในราชอาณาจักรเป็น การชั่วคราวออกนอกเขตพื้นที่ควบคุม ลงวันที่ 15 มิถุนายน 2559

ก. นายวี เลขประจำตัว 0-5009-89020-58-5

ข. นางสาวพี เลขประจำตัว 6-5009-71120-58-6

ค. นายวาย เลขประจำตัว 0-7400-00011-44-6

ง. นางสาวเอส เลขประจำตัว 6-5009-55017-64-6

**เฉลยคำตอบ**

ข้อ ค เพราะนายวาย มีเลขประจำตัว 13 หลัก ที่ไม่ใช่คนต่างด้าวตามประกาศกระทรวงมหาดไทย เรื่อง การกำหนดเขตพื้นที่ควบคุมและการอนุญาตให้คนต่างด้าวบางจำพวกที่เข้ามาอยู่ในราชอาณาจักรเป็นการชั่วคราวออกนอกเขตพื้นที่ควบคุม ลงวันที่ 15 มิถุนายน 2559 ส่วนนายวีเป็นกลุ่มตามกระทรวงมหาดไทยฯ 15 มิถุนายน 2559 ข้อ 1(4) นางสาวพีเป็นกลุ่มตามกระทรวงมหาดไทยฯ 15 มิถุนายน 2559 ข้อ 1(1) ช นางสาวเอสเป็นกลุ่มตามกระทรวงมหาดไทยฯ 15 มิถุนายน 2559 ข้อ 1(1) ญ